tartuNLP/wikipedia-smugri-20251201 huggingface dataset:
Northumberland

Northumberland on tseremoniaalkrahvkond ja tervikomavalitsus Inglismaa põhjaosas. Piirneb idas Põhjamerega ja põhjas Šotimaa Scottish Bordersi omavalitsusega.
Enne tervikomavalitsuse moodustamist 2009. aastal jagunes krahvkond kuueks ringkonnaks: Blyth Valley, Wansbeck, Castle Morpeth, Tynedale, Alnwick ja Berwick-upon-Tweed.
The Blue Caps

The Blue Caps oli "rock'n'roll"'i laulja Gene Vincenti taustaansambel kuni 1958. aastani, mil Vincentil tekkisid probleemid maksude maksmisega ja bändile tasumisele ning lisaks müüs ta maha bändi varustuse, mis lõpetas nende koostöö.
Worcestershire

Worcestershire on krahvkond Inglismaa keskosas. 
Worcestershire jaguneb 6 omavalitsusüksuseks:
Pembrokeshire

Pembrokeshire (kõmri "Sir Benfro") on tervikomavalitsus ja ajalooline krahvkond Walesis.
Krahvkond loodi 1138. aastal.
Suuremad linnad on Pembroke, Pembroke Dock, Milford Haven, Fishguard, Tenby, Saundersfoot, Narberth, Neyland ja Newport.
Krahvkonna lõunaosa on valdavalt ingliskeelne, põhjaosa kõmrikeelne.
Pembrokeshire'is on Pembrokeshire-Coasti rahvuspark.
The Crickets

The Crickets oli "rock'n'roll"'i laulja Buddy Holly taustaansambel, mis loodi Lubbockis Texase osariigis 1950. aastatel.
Buddy ja The Cricketsi koostöö lõppes, kui Buddy kolis 1959. aastal New Yorki, kuid vahetult enne Buddy hukkumist lennuõnnetuses plaaniti taasühinemist.
Gwynedd

Gwynedd on tervikomavalitsus Walesis.
Keskajal asus praeguse tervikomavalitsuse alal Gwyneddi kuningriik. Pärast Inglismaaga liitmist loodi seal Merionethshire'i ja Caernarvonshire'i krahvkonnad. 1974. aastal loodi Gwyneddi krahvkond ja 1996. aastal Gwyneddi tervikomavalitsus, endise krahvkonna alast eraldati Anglesey ja Aberconwy.
Gwynedd on valdavalt kõmrikeelne, 76,1% elanikest oskab kõmri keelt.
Gwyneddis asub Snowdonia rahvuspark.
The Everly Brothers

The Everly Brothers oli Ameerika Ühendriikides tegutsenud kantri- ja "rock'n'roll"'i duett, kuhu kuulusid vennad Don (1937–2021) ja Phil Everly (1939–2014). Duett tegutses aastatel 1957–1973 ja uuesti 1983–2005.
Kantrilauljate peres sündinud duett oli 1950. aastate lõpus ja 1960. aastate alguses muusika maailma tipus ning mõjutas seeläbi ka selliseid ansambleid nagu The Beatles, The Beach Boys ja Simon &amp; Garfunkel.
The Everly Brothersi tuntumate laulude hulka kuuluvad "Bye Bye Love" (1957), "Wake Up Little Susie" (1957) ja "All I Have to Do Is Dream" (1958).
Duett läks ootamatul lahku 1973. aastal, kui Phil keset kontserti kitarri puruks peksis ja lavalt minema kõndis, jättes Doni esinemist lõpetama. Nad tulid uuesti kokku taas kümme aastat hiljem.
1986. aastal võeti The Everly Brothers Rock'n'rolli Kuulsuste Halli ja 2001. aastal Kantrimuusika Kuulsuste Halli liikmeks.
Wrexham (tervikomavalitsus)

Wrexham on tervikomavalitsus Walesi kirdeosas.
Vale of Glamorgan

Vale of Glamorgan (kõmri "Bro Morgannwg") on tervikomavalitsus Walesi lõunaosas.
Vale of Glamorgan on põllumajandus- ja turismipiirkond. Lõunaosas asub Cardiffi lennujaam.
Rhondda Cynon Taff

Rhondda Cynon Taff (kõmri "Rhondda Cynon Taf") on tervikomavalitsus Walesis.
Tervikomavalitsus moodustati 1996. aastal Cynon Valley, Rhondda ja Taff-Ely ringkonna liitmise teel. Nimi on pandud Cynoni, Rhondda ja Taffi jõe järgi.
Kõmri keele oskajaid on 21,1% (2001).
Bluus

Bluus (inglise keeles "blues") on muusikažanr ja stiil, mis kujunes välja ühena afroameerika muusikastiilidest spirituaalide, töölaulude ja "ragtime"'i kõrval.
Bluus tekkis 19. sajandi lõpus ja oli algselt mustanahaliste, sageli füüsilise puudega muusikute vokaalne väljendusvorm, mida saadeti kitarril. Kinnistusid bluusi harmoonilised vormid, millest levinuim on 12-taktilise bluusi vorm.
Bluusist on hiljem välja arenenud džäss, "rhythm and blues", "rock'n'roll" jpm.
Bluusis segunevad tihti mažoor- ja minoorkõlad.
1930. aastatel hakkas bluusis levima "kannapööre" (inglise "turnaround"), mis tähendab salmi lõpukäiku, millele järgneb uue salmi algus.
C

C (c) [tsee] on eesti tähestiku ja ladina tähestiku ning paljude teiste ladina kirja kasutavate keelte tähestike kolmas täht.
Ladina tähestiku täht C tuleneb kreeka tähestiku tähest gamma. 
Ajalugu.
Tähe C ASCII-kood on 67 ja tähe c ASCII-kood on 99.
Häälik.
Eesti keeles on c võõrtäht, mida kasutatakse tsitaatsõnade ja nimede kirjutamiseks. Sõltuvalt sõna päritolukeelest võib c häälduda [k], [s] või [ts], ühendis ch [tš] või [š].
Powys

Powys on tervikomavalitsus Walesi idaosas. Pindalalt on Powys Walesi suurim tervikomavalitsus, hõlmates 25% Walesist. Ala on väga mägine ja hõredalt asustatud.
Keskajal asus sel alal Powyse kuningriik. 1996. aastal loodi Powise tervikomavalitsus liites Montgomery, Radnori ja Brecknocki ringkonnad.
30,1% elanikest oskab kõmri keelt.
Ceredigion

Ceredigion on tervikomavalitsus Walesis.
Ceredigioni idaosa asub Cambria mägedes.
Suuremad asulad on Aberaeron, Aberarth, Aberystwyth, Cardigan, Lampeter, Llanddewi Brefi, Llandysul, Llanilar, Llanrhystud, New Quay, Penparcau ja Tregaron.
61,2% elanikest oskab kõmri keelt.
Neath Port Talbot

Neath Port Talbot on tervikomavalitsus Walesis.
28,8% elanikest oskab kõmri keelt.
Carmarthenshire

Carmarthenshire on tervikomavalitsus Walesis.
63,6% elanikest oskab kõmri keelt.
Monmouthshire

Monmouthshire on tervikomavalitsus Walesis. Selle keskus on Usk.
12,9% Monmouthshire'i elanikest oskab kõmri keelt.
D

D (d) on eesti tähestiku ja ladina tähestiku ning paljude teiste ladina kirja kasutavate keelte tähestike neljas täht. Võõrtähtedeta eesti tähestikus on D kolmas täht.
Hääldus.
Eesti keel.
Eesti keeles märgib d omasõnades nõrka helitut alveolaarset klusiili. See esineb neis ainult sõna sees vokaalide vahel ning helilise konsonandi kõrval ja sõna lõpus. Võõrsõnades esineb d ka sõna alguses, kus ta märgib tugevat helitut alveolaarset klusiili. 
Ajalugu.
D-täht on alguse saanud semi kirjade tähest "dalet", mis pärineb kala või ust tähistavast Egiptuse hieroglüüfist. 
Ladina tähestiku täht D tuleneb kreeka kirja tähest delta. 
Etruski kirja ja ladina kirja tähe nimi on "de". 
Ruunikirjas vastab sellele ruun "dagaz". 
Koodid.
Tähe D ASCII-kood on 68 ja tähe d ASCII-kood on 100.
D ja d sümbolite, tähiste ja lühenditena.
formula_1 on kümnendarvude hulk.
Välislingid.
Bridgend (tervikomavalitsus)

Bridgend on tervikomavalitsus Walesis.
19,9% elanikest oskab kõmri keelt.
Merthyr Tydfil

Merthyr Tydfil on linn ja tervikomavalitsus Walesis.
17,7% elanikest oskab kõmri keelt.
Caerphilly (tervikomavalitsus)

Caerphilly on tervikomavalitsus Walesis.
16,7% elanikest oskab kõmri keelt.
Suurim linn on Caerphilly.
Blaenau Gwent

Blaenau Gwent on tervikomavalitsus Walesis.
13,3% elanikest oskab kõmri keelt.
Suuremad linnad on Abertillery, Brynmawr, Ebbw Vale ja Tredegar.
Isabela

Isabela on Ecuadorile kuuluv saar Vaikses ookeanis, suurim Galápagose saartest. 
Saar on nime saanud Hispaania kuninganna Isabella auks. 
Saare pindala on 4670 km². See on mägine ja vulkaaniline, kus kõrgus merepinnast ulatub kuni 1710 meetrini. Saare kõrgeim tipp on Wolfi vulkaan.
Isabela saar on moodustunud kuue kilpvulkaani (Alcedo, Cerro Azul, Darwin, Ecuador, Sierra Negra ja Wolf) ühinemisel.
Suurim asula on saare kaguosas paiknev Puerto Villamil, kus elab enamik saare umbes 2200 elanikust.
Torfaen

Torfaen on tervikomavalitsus Walesis.
14,5% elanikest oskab kõmri keelt.
Primaarrelee

Primaarrelee on relee, mis saab oma voolu otse põhiahelast, ilma, et vahel oleks lisaseadmeid (trafod, šundid, muundurid vms).
Sekundaarrelee

Sekundaarrelee on relee, mille tööks vajalik elektrivool saadakse läbi trafo või muundaja.
Flintshire

 
Flintshire on tervikomavalitsus Walesis Suurbritannias.
21,4% elanikest oskab kõmri keelt.
Denbighshire

Denbighshire on tervikomavalitsus Walesis.
36% elanikest oskab kõmri keelt.
Suuremad asulad on Rhyl, Prestatyn, Denbigh, Ruthin ja Llangollen.
Conwy (tervikomavalitsus)

Conwy on tervikomavalitsus Walesis.
Conwy loodi 1. aprillil 1996 Aberconwy ja Colwyni ringkondade liitmise teel.
Suuremad linnad on Abergele, Colwyn Bay ja Llandudno.
39,7% elanikest oskab kõmri keelt.
Kolmandiku omavalitsuse pindalast hõlmab Snowdonia rahvuspark.
Conwy

Conwy on linn Walesis, Conwy tervikomavalitsuse keskus. Asub Iiri mere kaldal Conwy jõe suudmes.
13. sajandil ehitatud Conwy linnus ja linnamüürid kuuluvad UNESCO maailmapärandi nimistusse. Linnas asub ka väidetavalt Suurbritannia väikseim maja.
Conwy sillad ja tunnel.
Üle Conwy jõe Conwys on rajatud kolm silda. 1826. aastal valminud Conwy rippsild on 1958. aastast kasutusel jalakäijate sillana. 1849. aastal avati Conwy raudteesild ja 1958. aastal maanteesild (tarinduselt kaarsild). 
Lisaks sildadele rajati Conwys aastatel 1986–1991 tunnel Conwy jõe alt läbi.
JoJo (album)

"JoJo" on Ameerika pop- ja R&amp;B-laulja JoJo debüütalbum. Albumilt on ilmunud sellised hittsinglid nagu "Leave (Get Out)" ja "Baby It's You" (koos Bow Wow'ga), muidugi ka "Not That Kinda Girl", millel ei läinud USA edetabelites hästi (v.a ARC Weekly Top 40) ja muudes riikides, kuigi sel õnnestus jõuda 52. kohale Austraalias ja 85. kohale Saksamaal. Album debüteeris ja jõudis 4. kohale Billboard 200 edetabelis, müües 96 000 eksemplari. Seda on müüdud 1,5 miljonit eksemplari USA-s, olles kinnitatud plaatinaplaadiks RIAA poolt 2004. aasta detsembris. Kogu maailmas on "JoJo'd" müüdud 3,5 miljonit eksemplari.
Vastuvõtt.
Kriitikud võtsid albumi üldiselt hästi vastu. Küll aga heideti ette selle lüürilist sisu, kuna paljud laulud sisaldasid armastuse, suhete ja südamevalu teemasid, mida peeti 13-aastase teismelise puhul kohatuks.
Lugemine

Lugemine on kirjaliku teksti jälgimine ja selle tähenduse lahtimõtestamine.
Kirjalikust tekstist arusaamist koos selle analüüsiga nimetatakse kriitilise lugemise oskuseks.
Teksti jälgimine.
Siiani oldi arvamusel, et lugemisel jälgivad mõlemad silmad teksti sünkroonselt, kuid hiljutised uurimused on näidanud, et vähemalt teksti lugemisel jälgivad inimese parem ja vasak silm erinevaid tähti
Aberystwyth

Aberystwyth on linn Suurbritannias Walesis Ceredigionis. Asub Ystwythi ja Rheidoli jõe liitumiskohas Cardigani lahe kaldal. 
Linnas asuvad Walesi Rahvusraamatukogu, Rahvusmuuseum ja Walesi Ülikooli Aberystwythi kolledž, kus õpib umbes 12 000 üliõpilast. 
Aberystwythi peetakse Kesk-Walesi pealinnaks.
Sõpruslinnad.
Aberystwythil on kolm sõpruslinna:
Helispekter

Helispekter ehk heli sagedusjaotus näitab osahelide helivaljuste omavahelist suhet.
Warrington

Warrington on linn Inglismaal Cheshire'i tseremoniaalkrahvkonnas, Warringtoni tervikomavalitsuse keskus. Asub Mersey jõe ääres, poolel teel Manchesteri ja Liverpooli vahel.
Pärast rasketööstuse allakäiku 1970. ja 1980. aastatel arenes linnas jõudsalt tehnoloogia- ja teenindussektor.
Warrington on raudteesõlmpunkt, linnast mööduvad maanteed M62, M6 ja M56.
Wau

Wau on linn Lõuna-Sudaanis, Wau osariigi keskus. Asub Jūri jõe ääres.
Linna asutasid 19. sajandi lõpus orjakaupmehed. Aastani 2015 oli ta Lääne-Bahr el Ghazali osariigi keskus.
Elanikkond on etniliselt kirev, seal elavad fertitid, dinkad, luod, araablased ja teised rahvused.
Waust on pärit modell Alek Wek ja korvpallur Luol Deng.
Juba (Lõuna-Sudaan)

Juba on Lõuna-Sudaani pealinn ja Jubeki osariigi keskus. Asub Valge Niiluse ääres. Iseseisvumise ajal (2011) oli linnas hinnanguliselt 372 410 elanikku. Aastani 2015 oli ta Kesk-Ekvatoriaalprovintsi keskus.
Jubas on Juba Ülikool.
Taastav jõud

Taastav jõud (ka direktsioonijõud) on keha tasakaaluasendist väljaviimisel tekkiv jõud. Direktsioonijõu olemasolu on võnkumiste tekke hädavajalik tingimus.
Brummbär

Brummbär täisnimetusega 15 cm Sturmpanzer IV Brummbär (tuntud ka kui Sturmpanzer 43 või Sd.Kfz. 166) oli Saksamaal Teise maailmasõja ajal toodetud rünnakkahur.
1942. aasta oktoobris andis Adolf Hitler korralduse alustada 105 mm suurtükiga relvastatud liikursuurtüki ehitamist PzKpfw IV šassiile. Uue masinaga hakkasid tegelema firmad Alkett (soomuskorpus) ja Nibelungen (šassii), kes varem olid tegelenud StuIG 33 valmistamisega. 1943. aasta alguses läks masin katsetustele ning võeti relvastusse nimetuse "15 cm Sturmpanzer IV Brummbär" (Brummbär – 'grisli') all. 1943. aasta märtsist kuni sõja lõpuni oli masin tootmises firmas Deutsche Eisenwerke. 
Oma eellastega võrreldes oli uus masin kaitstud palju võimsama soomusega, esiseina soomuse paksus oli kuni 100 mm. Esimestel Brummbäridel puudus aga enesekaitseks kuulipilduja ning sellepärast ei saanud neid kasutada otseses lahingutegevuses ilma soomusgrenaderite toetuseta.
Esimesed "grislid" saabusid rindele 1943. aasta aprillis ning osalesid Kurski lahingus 656. raske tankitõrjerügemendi koosseisus. Lahingutes selgus, et masin on vaja varustada kuulipildujaga, mis järgnevatele masinatele paigutatigi torni katusele. Edasiste täienduste käigus lihtsustati Brummbäri liikumatut torni, paigaldati lisaventilaator ja masina esiküljele lisati spetsiaalse kuulkinnitusega kuulipilduja. Veidi muudeti ka veermikku ning kogu täienduste käigus tõusis masina kaal pea 30 tonnini.
Printsess Thyra

Printsess Thyra on olnud kahe Taani printsessi nimi:
Highland

Highland ('mägismaa') on Šotimaa suurim omavalitsus. Asub Põhja-Šoti mägismaal.
Omavalitsusala moodustati 1975. aastal mitme endise maakonna liitmisel.
2017. aastal elas omavalitsuses 235 200 inimest.
Viskitootmine.
Omavalitsuses toodetakse viskit Balblairi, Ben Nevise, Clynelishi, Dalmore'i, Dalwhinnie, Glenmorangie, Glen Ordi, Millburni, Old Pulteney, Royal Lochnagari, Teaninichi, Tomatini ja Wolfburni destilleerimiskojas.
Thyra (täpsustus)

Thyra on naisenimi. 
Thyra on mitme kuninganna ja printsessi nimi:
115 Thyra on asteroid.
Thyra on Taani Kuningliku Sõjalaevastiku Svanen-klassi õppepurjelaev
Thyra ('uks') on Gümüşhane antiikaegne nimi.
Thyra vald on vald Austraalias Uus-Lõuna-Walesis Cadelli maakonnas.
Thyra jõgi voolab Saksi-Anhaltis.
Konstantinoopoli I kirikukogu

Konstantinoopoli esimene kirikukogu (teine oikumeeniline kontsiil) kutsuti kokku Theodosius I poolt aastal 383. Kontsiilil kinnitati Nikaia usutunnistust ja tegeldi arianismi hukkamõistmisega.
Eellugu.
Nikaia I kirikukogu mõistis küll hukka Areiose pooldajad, aga vastuolud katoolse kiriku ja ariaanluse vahel ei olnud täielikult lahenenud. Juba kaks aastat pärast I Nikaia kirikukogu toimumist, aastal 327, hakkas keiser Constantinus Suur kahetsema Nikaia kontsiilil tehtud otsuseid. Ta andis amnestia ariaanide liidritele ja saatis Athanasiose, peamise Nikaia usutunnistuse koostajatest, eksiili. Viimane jätkas Nikaia usutunnistuse kaitsmist arianismi vastu ka eksiilis. Ka kapadookia kirikuisad tõstsid häält keisri ebaõigluse vastu ning alustasid pikemat debatti jumala kolmainsuse kohta. 
Umbes 360. aastani tegelesid teoloogilised debatid peamiselt Jeesuse jumalikkuse küsimusega. Debattidest jäi aga välja Püha Vaimu, Kolmainsuse kolmanda isiku jumalikkus, mistõttu seda ei arutatud ka Nikaia kirikukogus. Nüüd sai sellest peamine vaidlusteema. Usuline grupp, keda nimetati Makedoonlasteks, eitas Püha Vaimu jumalikkust. Nad said tuntud ka pneumatomahhide nime all.
Konstantinoopoli I kirikukogu.
Konstantinoopoli kirikukogu kinnitas algse Nikaia usutunnistuse tõese ja täpsena pühakirja mõistmises. Kirikukogul võeti arutluse alla ka Püha Vaimu jumalikkus, et maha suruda kõikvõimalikke hereesiaid. Usutunnistust, mis vastu võeti, kutsutakse 281. aasta Nikaia usutunnistuseks ning see oli põhimõtteliselt algse Nikaia usutunnistuse kommentaar. See seletas põhjalikumalt lahti Nikaia Usutunnistuse kolmanda artikli, mis tegeles Püha Vaimuga ning tegi ka mitmeid muid pisemaid muudatusi ja täpsustusi. Püha Vaimu kohta öeldi, et see on "Issand, Eluandja, keda tuleb koos Isa ja Pojaga kummardada ja ülistada". Pühal Vaimul oli ka sama olemus (ousia) mis Jumal-Isal.
Konstantinoopoli I kirikukogu andis ka ametliku aluse Kolmainsuse ideele. 4. sajandi lõpuks kinnitas ka Bütsantsi keiser Theodosius I, et Kolmainsuse doktriin on ametlik riigi religioon ning et kõik inimesed peavad sellest kinni pidama.
Konstantinoopoli I kirikukogu võttis vastu seitse kaanonit, neli neist olid doktriinid ja kolm puudutasid kirikukorda. Ortodoksi kirikud tunnistavad kõiki kaanoneid, roomakatoliiklik kirik ainult esimest.
Konstantinoopoli I kirikukogu mõistis avalikult ja lõplikult hukka Arianismi, misjärel see ketserlik usuvool hakkas aegamööda hääbuma.
Thyra (eesnimi)

Thyra on naisenimi, mis tuli uuemal ajal käibele Gorm Vana abikaasa Thyra järgi.
USA-s kuulus see aastail 1903–1907 1000 kõige sagedamini pandud naisenime hulka. Kõrgeim koht oli 1904. aastal: 771. koht.
Põderpõrnikas

Põderpõrnikas ("Lucanus cervus") on putukaliik põderpõrnika perekonnast. 
Eestist on teada juhuleidudena. Looduskaitse alla ei kuulu.
Lucanus

Marcus Annaeus Lucanus [luk'aanus] (3. november 39 Corduba, tänapäeva Córdoba – 30. aprill 65) oli Vana-Rooma luuletaja.
Tema peateos (ja ainus tervikuna säilinud teos) on eepos "Pharsalia" (ehk "De Bello Civili", "Kodusõjast"), mis käsitleb nn Caesari kodusõda ja mille kesksed tegelased on Julius Caesar ja Pompeius. Eesti keeles on teosest ilmunud katkendid (1.67–157 ja 7.617–646) Ivo Voldi tõlkes kogumikus "Rooma kirjanduse antoloogia", Tallinn: Varrak, 2009, lk 446–449.
The High Road

"The High Road" on JoJo teine stuudioalbum. See anti välja Ameerika Ühendriikides 17. oktoobril 2006; Suurbritannias 6. novembril 2006 ja uuesti 22. jaanuaril 2007; Saksamaal 24. novembril 2006; Poolas 27. novembril 2006 ja Mehhikos 19. veebruaril 2007.
Lood.
iTunesi eksklusiiv (USA).
13. "Do Whatcha Gotta Do"
14. "I Can Take You There"
15. "No Puedes Volver" ("Too Little Too Late'i" hispaaniakeelne versioon)
"Digital Booklet" "The High Road"
Wal-Marti eksklusiiv.
13. "Get It Poppin'" (Emile Ghantous, Erik Nelson) – 3:41
Best Buy eksklusiiv.
15. "I Can Take You There" – 4:51
Bridgend

Bridgend (kõmri keeles "Pen-y-bont ar Ogwr") on linn ("town") Suurbritannias Walesis (Lõuna-Walesis) Glamorgani ajaloolises krahvkonnas, Bridgendi tervikomavalitsuse halduskeskus.
See asub umbes poolel teel Cardiffi ja Swansea vahel. 
Linna läbib Ogmore'i jõgi, mida ületav sild on linnale nime andnud. Lõuna poolt voolab linnast mööda Ewenny jõgi. 
1980. aastate algusest saadik on linn tunduvalt kasvanud. 2011. aasta rahvaloenduse andmetel oli linna elanike arv 49 404.
Caerphilly

Caerphilly on linn ("town") Suurbritannias Walesis (Lõuna-Walesis) Rhymney oru põhjas. 
Asub Glamorgani ajaloolises krahvkonnas Mommouthshire'i ajaloolise maakonna piiril.
Kuulub Gwenti tseremoniaalkrahvkonda. 
Halduslikult kuulub Caerphilly tervikomavalitsusse.
Caerphilly on Caerphilly tervikomavalitsuse suurim linn. 
Caerphilly ümbrusest on pärit Caerphilly juust.
Riho Baumann

Riho Baumann (sündinud 2. märtsil 1952) on eesti kultuuritegelane, keda on kutsutud nii rokitaadiks, diskotaadiks, pungitaadiks kui ka elavaks legendiks.
Kooliteed alustas ta Prangli saarel ja edasi läks õppima Tallinna, kus õppis algul Tallinna 18. 8-klassilises Koolis. Hiljem õppis Tallinna 1. Keskkoolis, mille lõpetas aastal 1970. Õppis Tartu Riiklikus Ülikoolis füüsikat.
Tartus said alguse ka tema korraldatud legendaarsed muusikaüritused, kus teda hakati nimetama diskotaadiks. Ta on juhtinud lugematul arvul kontserte ja muusikaüritusi. 
Pärast ülikooli töötas ta nooremteadurina ENSV Filmi-, Foto- ja Fonodokumentide Riiklikus Keskarhiivis. Aastatel 1972–1987 oli Eesti Raadio muusika- ja noortesaadete autor ja Kunstilise Isetegevuse Maja metoodik diskokultuuri alal. Aastatel 1988–2004 oli kultuuriajakirjanik, lisaks on ta olnud ka ettevõttes Eesti Kaabel TKO kontrolör. Pikemalt on töötanud Tallinna Tehnikaülikooli raamatukogus.
Baumann kandideeris Eesti Vasakpartei nimekirjas 2005. aasta Eesti KOV valimistel ja 2007. aasta Riigikogu valimistel Tallinnas.
Leave (Get Out)

"Leave (Get Out)" on pop rock–R&amp;B laul, mis on kirjutatud Soulshocki, Kenneth Karlini, Alexander Cantrelli ja Philip "Silky" White'i poolt Ameerika laulja-laulusõnade kirjutaja JoJo's debüütalbumi jaoks, "JoJo" (2004). Välja antud 2004. aasta veebruaris albumi juhtsinglina, sai Soulshock &amp; Karlini-produtseeritud lugu rahvusvaheliseks hitiks, jõudes 12. kohale USA "Billboard" Hot 100 edetabelis ja 2. kohale Inglismaal, Euroopas, Austraalias ja Uus-Meremaal. Lisaks sertifitseeriti see kullaks RIAA poolt 2004. aasta oktoobri lõpus.
Kui singel jõudis esikohale USA "Billboard]]i" Top 40 Mainstreamis, sai JoJost 13-aastaselt noorim sooloartist, kel on esikohasingel USA-s ja ka kõige nooremaks MTV Video Muusika Auhindade nominendiks, kui loo muusikavideo (režissöör Erik White) nomineeriti "Parima uue artisti" kategoorias 2004. aastal.
2006. aastal "Singapore Idol"is, võistleja Gayle Nerva laulis seda laulu Spectacular 2, aga hääletati välja samast voorust.
Baby It's You (JoJo)

"Baby It's You" on teine singel JoJo debüütalbumilt.
Not That Kinda Girl

"Not That Kinda Girl" on viimane singel JoJo debüütalbumilt "JoJo".
Prussian Blue

Prussian Blue oli USA ansambel, kuhu kuulusid kaksikõed Lynx Gaede ja Lamb Gaede.
Ansambli lõi nende ema April Gaede 2003. aastal, kui tüdrukud oli 11-aastased.
Too Little Too Late

"Too Little Too Late" on esimene singel JoJo teiselt stuudioalbumilt "The High Road".
UK CD singel.
01. Too Little Too Late (raadioversioon)
02. Too Little Too Late ("full phatt remix feat. tah mac")
03. Too Little Too Late ("full phatt remix") 
04. Too Little Too Late (instrumentaal)
Burgstädt

Burgstädt on linn Saksamaal Saksimaa Kesk-Saksimaa kreisis.
Frankenberg (Saksimaa)

Frankenberg on linn Saksamaal Saksimaa Kesk-Saksimaa kreisis Zschopau jõe ääres.
Kommutaator (elektrimasin)

 
Kommutaator on mõningate elektrimasinate mehaaniline voolumuundur, mis paikneb masina võllil ja on ühendatud rootori (ankru) külge. Kommutaator koosneb üksteisest isoleeritud vasklestadest ‒ lamellidest, mis on ühendatud ankrumähise poolide otstega. Lamellid koos neid isoleerivate liistakutega moodustavad silindri, mille välispinnal libisevad vooluvõtuharjad; need ühendavad ankru mähised välisahelaga.
Esimesena võttis alalisvoolumootori kommutaatori kasutusele 1832. aastal André-Marie Ampère.
Geringswalde

Geringswalde on linn Saksamaal Saksimaa Kesk-Saksimaa kreisis.
Linnaosad.
Aitzendorf, Altgeringswalde, Arras ja Holzhausen
Kommutatsioon

Kommutatsioon on elektriahelate käsitsi või automaatne ümberlülitamine elektripaigaldistes, elektriaparaatides ja elektrimasinates.
Sõna "kommutatsioon" on tulnud ladinakeelsest sõnast "commutare", mis tähendab vahetamist või muutmist.
Automaatne kommutatsioon toimub näiteks kommutaatoriga elektrimasinas, kus perioodiliselt muudetakse elektrivoolu suunda elektrimasina rootori mähises.
Kommutatsiooni olulisim soovimatu kaasnähtus on kontaktpindade sädelus ja sellest tulenevad kontaktpindade kahjustused. Kontaktpindade sädeluse vältimiseks kasutatakse konstruktsioonilisi võtteid, nagu materjalide valik, leegikustutuskambrid jms.
Limburg an der Lahn

Limburg an der Lahn on linn Saksamaal Hesseni liidumaal, Limburg-Weilburgi kreisi keskus. Asub Taunuse ja Westerwaldi vahel Lahni jõe ääres. 
Limburgi on esmamainitud 910. aastal. 1214. aastal sai linnaõigused. 1235. aastal pühitseti sisse romaani stiilis Limburgi toomkirik.
Linnas on ligikaudu 33 800 elanikku.
Wāw

Wāw (ka "vāv") on araabia kirja täht, tänapäeva araabia tähestiku 27. ja varasema araabia tähestiku 6. täht. 
Tähe kuju on
Ajalugu ja analoogid.
Ta pärineb foiniikia kirja tähest "waw" ning on seega suguluses ladina kirja tähtedega F, V (ning seega ühtlasi U ja W) ja Y. Kreeka kirjas vastab talle tarvituselt kadunud digamma ja heebrea kirjas vav.
Arvväärtus.
"Wāw"-tähe arvväärtus Abjadi numbrites on 6.
Araabia keel.
Hääldus.
"Wāw"-tähte kasutatakse araabia keeles kahe erineva hääliku tähistamiseks. 
Ta võib tähistada helilist labiovelaarset aproksimanti /w/. Nii hääldatakse teda alati sõna alguses ning tavaliselt ka sõna keskel või lõpus. Sel juhul võib sellele häälikule järgneda üks kolmest lühikesest vokaalist, mida tähistatakse diakriitikuga "wāw"-tähe peal, või mitte ühtki vokaali, mispuhul tähe peal on märk "sukun".
Samuti võib ta tähista pikka kinnist ümardatud tagavokaali /uː/. Sel juhul tähe peal diakriitik puudub; mõnes traditsioonis pannakse tähe peale "sukun". Eelnev konsonanditäht on kas ilma diakriitikuta või on selle peal damma, mis vihjab järgnevale pikale vokaalile. 
Vokaalimärgina võib "wāw" võtta enda peale hamza: ؤ.
Morfeemid.
Wāw-täht võib araabia keeles märkida mitut morfeemi. 
Sõnale "ja" vastavat sidesõna kirjutatakse wāw-tähena. See sõna võib olla teiste sidesõnade eesliide, näiteks ولكن "wa-lakin" ('aga'). 
See täht pannakse ka kõneleja poolt eriti väärtustatud asja tähistava sõna ette, et selle asja nimel vanduda või tõotada. Selline kasutus on sagedane Koraanis ja näiteks kinnisfraasis والله "wallāh" ('Jumala nimel', 'Allahi nimel').
Kari Hotakainen

Kari Matti Hotakainen (sündinud 9. jaanuaril 1957 Poris) on soome kirjanik. Ta on sündinud Poris, kuid elanud Helsingis juba 1986. aastast. 
Ta on olnud reklaamikirjutaja ja ajalehe Helsingin Sanomat kolumnist, 1996. aastast on ta vabakutseline kirjanik. 
Hotakainen alustas kirjanikukarjääri 1980. aastate alguses luulega. Esimene raamat "Harmittavat takaiskut" ilmus 1982. aastal. Luulest siirdus ta laste- ja noorteraamatute kaudu romaanide kirjutamise juurde. Enne vabakutseliseks jäämist töötas ta uudistetoimetajana ja WSOY reklaamiosakonnas. 
Hotakaise läbimurdeteoseks oli 1997. aasta Finlandia kirjandusauhinna kandidaat, osalt autobiograafiline "Klassikko". 
2002. aastal ilmunud romaan "Kaitsekraavi tee" ("Juoksuhaudantie") sai Finlandia auhinna ja raamatust tehti mängufilm. Põhjamaade Nõukogu kirjandusauhinna sai ta 2004 ja Põhjamaade näitekirjandusauhinna näidendi "Punahukka" eest 2006. aastal. 2010. aastal sai ta romaani "Ihmisen osa" eest Runebergi auhinna.
Tal on kaks last ja ta on abielus helitehnik Tarja Laaksosega 1983. aastast.
Helsingin Sanomat

Helsingin Sanomat ('Helsingi sõnumid') on Soome ja Põhjamaade suurim tellitav ajaleht. Leht on Soomes tuntud ka lühendiga HS ja hüüdnimega "Hesari".
2006. aastal oli lehe keskmine trükiarv nädala sees 426 117 ja pühapäeval 476 211. Lugejate arv on üle miljoni.
Ajaleht asutati 1889. aastal Päivälehti nime all. Juulis 1904 leht suleti võimude poolt, kuid hakkas taas ilmuma praeguse nime all mõni päev hiljem. Lehe asutaja ja peatoimetaja oli Eero Erkko. Leht on püsinud siiani Erkkode perekonna kontrolli all. Endine peatoimetaja Aatos Erkko oli üks Soome rikkamaid inimesi.
Ajaleht kuulub SanomaWSOY kontserni.
2005. aastal ostis ajaleht raadiojaama Radio Helsinki.
Alates 8. jaanuarist 2013 ilmub leht tabloidformaadis.
Baby It's You

"Baby It's You" on laul, mille viisi kirjutas Burt Bacharach ning sõnad Barney Williams ja Mack David. 
Laulu salvestasid ansamblid The Shirelles ja The Beatles. Mõlemad salvestised olid menukad. Kõrgeima koha edetabelites saavutas selle lauluga ansambel Smith, jõudes USA edetabelis 1969. aastal 5. kohale.
Hüpikämbliklased

Hüpikämbliklased ("Salticidae") on ämblikuliste seltsi kuuluv sugukond.
Hüpikämbliklased on väikesed alla ühe sentimeetri pikad kirjud, hallikad või mustad ämblikud, kes liiguvad kiiresti ja ka hüppavad. Neil on lühikesed ja tugevad jalad, eeskeha eesosas kaks suuremat silma. Neid võib leida taimedel ja majaseintel. Ta ei püsi hetkegi paigal. Tal on mitmeplaaniline, terav ja värviline nägemine. Ka paljudel teistel ämblikel on kaheksa silma, kuid need on algelised ja võivad tajuda vaevalt rohkem kui valgust ja pimedust. Hoolimata oma kaheksast silmast vaatab ta oma liikuva pisikese peaga vilkalt ringi, kord üles, kord alla.
On olemas väike hüpikämbliklane, kes hiilib sipelgapessa ja elab moondatuna oma vaenlaste keskel. Et tema olemasolu seal ei avastataks, muudab ta oma välimust ja käitumist. Sipelgatel on kuus jalga ja kaks tundlat, ämblikul aga kaheksa jalga, kuid tundlad puuduvad üleüldse. Kuidas siis hüpikämblik end sipelgaks moondab? Ta jookseb ringi kuuel jalal ning sirutab kaks ülejäänud jalga tundlate sarnaselt ettepoole. Lisaks oskab ämblik oma "tundlaid" liigutada üsna sipelgale iseloomulikul viisil, nii et neid peetakse ekslikult sipelgatundlateks. See meistermaskeerija imiteerib koguni sipelgate katkendliku siksak-kõndi.
Taksonoomia.
Hüpikämbliklasi on umbes 500 perekonda, kokku umbes 5000 liigiga.
Adolf Ehrnrooth

Adolf Erik Ehrnrooth (9. veebruar 1905 Helsingi – 26. veebruar 2004 Turu) oli soomerootsi sõjaväelane, Soome jalaväekindral.
Ehrnrooth osales Talvesõjas ja Jätkusõjas. Jätkusõja alguses sai ta raskelt haavata, kuid paranes ja naasis rindele. Ta läks erru 1965. aastal. Hiljem sai temast sõjaveteranide eestkõneleja ja ta sai tuntuks oma patriootiliste kõnedega. 1980. aastal sai ta jalaväekindrali aunimetuse.
Ta oli väga hea ratsutaja ja esindas Soomet Londoni olümpiamängudel 1948. aastal.
2004. aastal sai ta kõigi aegade suurima soomlase selgitamise küsitlusel Suuret suomalaiset endiste presidentide järel 4. koha.
Talle korraldati riiklik matus ja ta on maetud Helsingi Hietaniemi kalmistule.
Silikaattellis

Silikaattellis on tellis, mis on valmistatud lubja ja liiva segu kokkupressimisel ja sellele järgneval kuumutamisel autoklaavis veeaurus, nii et moodustub hüdrosilikaatidest sideainel põhinev tehiskivi. Protsess võtab aega 6–12 tundi. Silikaattellised on populaarsed Euroopas, Aafrikas, Indias ning Austraalias.
Tehnoloogia pärineb 1880. aastatest, Eestis valmistati silikaattelliseid 1910. aastast Tallinna silikaat-telliskivi vabrikus. Silikaattellised sisaldavad 88–92% liiva ja 8–12% lupja. Puhas vesi on vajalik osa silikaattelliste tootmisel.
Silikaattellise tavamõõtmed Eestis on 65 × 120 × 250 mm, moodulkivi mõõtmed on 88 × 120 × 250 mm. Silikaattellised on väga täpsete mõõtmete ning ühtlase värviga.
Silikaattellise standardne survetugevus on 25N/mm² ning tulepüsivus REI120, mis tagab tulepüsivusklassi mittepõlev (klass A1).
Silikaattelliste kasutamine võib vähendada ehitusmaksumust, kuna nende tootmine on odav ning nendest ladumine nõuab vähe mörti.
Tartu tammik

Tartu tammik on haljasala, mis asub Tartus Ihaste linnaosas Lammi tänava, Nõlvaku tänava ja Pallase puiestee ristmiku ääres.
Tammik avati 14. septembril 2007.
Tammikus kasvavad Tartule oluliste inimeste, linna aukodanike, linnapeade, Tartu sõpruslinnade esindajate, tähtsate külaliste jt istutatud tammed. Tammikus on infotahvel, millel on kirjas tammede istutajate nimed.
Udria maastikukaitseala

Udria maastikukaitseala asub Ida-Viru maakonnas Narva-Jõesuu linnas Perjatsi, Pimestiku Udria ja Meriküla maadel ning lahustükiga Arumäe külas. Kaitseala suurus on 375 hektarit ning jääb Perjatsi oja ja Narva-Jõesuu linna vahele pikki mereranda.
Ajalugu.
Udria ala on osaliselt kaitse all juba alates 1939. aastast, mil tähelepanu alla võeti Udria kivikülv, hiljem ka rahnud. 1986. aastal moodustati seal "Utria jõe oru ja parkmetsa kaitseala", pindalaga 9 hektarit.
Praegune staatus ja piirid on aastast 2007. Kaitseala on jagatud neljaks sihtkaitsevööndiks ja kaheks piiranguvööndiks.
Kaitsealal kaitstakse pangametsa, parki, klinti koos klindiastangute ja pankadega (Pimestiku pank, Udria pank koos Utria kõrgekalda ja Utria savikaldaga, Meriküla pank), rusukaldeid, rannavalle, pangaalust kooslust, püsitaimestikuga liivarandu ja metsastunud luiteid, vanu laialehelisi ning jääraku metsi, Utria ürgorgu ja selles voolavat Udria oja koos Utria joaga ja rändrahnudest mandrijää poolt mahajäetud kivikülve.
Kaitsealune taimeliik on mets-kuukress.
Kaitseala sisse jäävad ka I. aastatuhande esimesest (Papikivik) ja teisest poolest pärinevat neli kivikalmet.
Õhutemperatuuri amplituud

Õhutemperatuuri amplituud on kõrgeima ja madalaima õhutemperatuuri vahe teatud ajavahemiku (tavaliselt ühe ööpäeva või aasta, harvem kuu) jooksul. 
Õhutemperatuuri amplituud on oluline kliimanäitaja.
Puukooli park

Puukooli park on park, mis asub Tartus Rõõmu teel.
Pargis kasvab laias valikus võõrpuuliike, sh mitmed lehiste, mändide, kuuskede, paljude lehtpuude jne liigid.
Osa pargist asub linna avalikul territooriumil, osa jääb puukooli territooriumile.
How to Touch a Girl

"How to Touch a Girl" on teine singel JoJo teiselt albumilt "The High Road".
Anything

"Anything" on kolmas singel JoJo teiselt albumilt "The High Road".
Suurbritannia CD singel.
Sisaldab ka "Anythingi" video võistluse võitja videot. Vt jojoonline.co.uk.
Aastane õhutemperatuuri amplituud

Aastane õhutemperatuuri amplituud on kõrgeima ja madalaima õhutemperatuuri vahe aasta jooksul.
Aastane õhutemperatuuri amplituudiseloomustab kliima kontinentaalsust. Mandrilise kliimaga aladel on see väga suur. Näiteks Verhojanskis on aastane õhutemperatuuri amplituud suurim maailmas – 105 °C (talvel võib õhutemperatuur langeda –68 °C, aga suvel tõusta kuni +37 °C). Merelise kliimaga ekvatoriaalsetel aladel on aastane õhutemperatuuri amplituud väga väike, Marshalli Saartel ja Quitos vaid 0,4 °C.
Silm (täpsustus)

Silm on mitmetähenduslik sõna:
Jack R. Lousma

Jack Robert Lousma (sündinud 29. veebruaril 1936) on Ameerika Ühendriikide aerokosmose insener ja astronaut. 
Ta valiti astronaudiks 1966. aastal. Lousma oli Apollo programmi ajal lennujuht ning oli missiooni Apollo 13 sideohvitser ajal kui toimus kosmoselaeva hapnikutanki plahvatus. Ta osales hiljem missioonil Skylab 3 ja juhtis missiooni STS-3. Lousma lahkus NASA-st ja merejalaväest 1983. aastal.
Ta on endine merejalaväelane.
Lousma kandideeris 1984. aastal senatisse, kuid kaotas valimistel Carl Levinile.
Mõnikord on ekslikult arvatud, et ta on eesti päritolu, tegelikult pärinevad ta esivanemad Friisimaalt.
Virbel

Virbel on puust, metallist või muust materjalist valmistatud pulgakujuline detail, millele kinnitub keelpilli keel ja mille abil on võimalik keele pikkust muuta ehk keelt häälestada.
Eri keelpillidel on virblid eri kujuga ja nende keeramiseks kasutatakse erisugust tehnikat. Osal pillidel keeratakse virbleid sõrmededega (nt viiul, kitarr), teistel spetsiaalse häälestusvõtmega (nt klaver, kannel).
Mäejärv

Mäejärv on mitme järve nimi:
Mäealuse

Mäealuse on mitme koha nimi Eestis:
Angels and Airwaves

Angels and Airwaves (lühidalt AvA) on USA California osariigis San Diegos tegutsev alternatiivroki ansambel, mille looja on Tom DeLonge.
AvA andis 2006. aastal välja debüütalbumi "We Don't Need to Whisper" ja singli "The Adventure". 2007. aasta novembris ilmus nende teine album "I-Empire".
Agenda 21

Agenda 21 (inglise "Agenda 21") on maailma jätkusuutlikkuse programm, mille algatas ÜRO. Agenda 21-s on kirjas tegevused, mis peaksid toimuma nii globaalsel, rahvuslikul kui ka kohalikul tasandil. Number "21" tähistab 21. sajandit. Ka Eesti on ühinenud Agenda 21-ga.
Agenda 21 täielik sisu avaldati ÜRO keskkonna- ja arengukonverentsi (UNCED) poolt 14. juunil 1992 Rio de Janeiro konverentsil, kus programmi kiitsid heaks 179 riigi valitsused. Programm sisaldab valitsuste, rahvusvaheliste arendusinstitutsioonide, ÜRO ja sõltumatute gruppide tegevuskava keskkonna degradeerumise vältimiseks. Agenda 21 peamine sisu on keskkonna- ja arenguküsimuste sidus käsitlemine ning vastavate strateegiate sõnastamine säästva arengu saavutamiseks maailmas.
Agenda 21 koostamise algatas Brundtlandi aruanne. 
Rio+5.
Aastal 1997 toimus ÜRO Rahvusassamblee erakorraline kokkutulek, kus hinnati Agenda 21 viie aasta tulemusi. Rahvusassamblee andis programmile hinde "ebavõrdne", kuna identifitseeriti jätkuvat globaliseerumist, suurenenud ebavõrdsusi sissetulekutes ja ülemaailmse keskkonnaolukorra halvenemise.
Kohalik Agenda 21.
Kohalikul tasandil toimuvaid tegevuskavasid hõlmavaid programme nimetatakse kohalikuks Agenda 21-ks. Eestis on koostatud näiteks Tartu Agenda 21.
Paatsa maalinn

Paatsa maalinn ehk Paatsa linnus (ka: Paatsa linnusease) asub Saare maakonnas Saaremaa vallas Küdema lahest idas Paatsa külas. Sinna juhatab teeviit Mustjala–Võhma maantee 7. kilomeetrilt.
Linnusease on luite lõunaotsale kuhjatud madala liivast ringvalliga, mis oli kuhjatud 13. sajandi lõpul ja 14. sajandi algul. Linnuseõu on umbes 3000 ruutmeetri suurune ala, kus oletatavasti 11.–13. sajandil oli kindlustamata asula.
1963. aastal teostatud arheoloogilistel väljakaevamistel Aita Kustini ja 1989.–1990. aasta kaevamisel Jüri Peetsi poolt avastatud hoonete jäänused (3 ahjualust, kisklaudadest puitpõrand jm) on mitu korda põlenud.
Linnuseasemest umbes 50 m loodes avastati 11.–14. sajandi sepapadade osalt kattuvate kontuuridega jäänuseid: 5 eriaegset lohkääsipõhja, alasikivi, söestunud seinapalke ja ukselävekive. Koguti enam kui 4 tonni rauaräbu ja paarkümmend toorrauatükki. Arvatavasti oli Paatsal Tuiu muistsete metallurgide tugikoht, see hävis tõenäoliselt Jüriöö ülestõusu ajal.
Athanasius (eesnimi)

Athanasius on kreeka nime Athanasios latiniseering.
Nime tuntuim kandja oli 4. sajandil elanud kirikuisa ja Aleksandria piiskop (patriarh) Athanasios, roomakatoliku traditsioonis tuntud Athanasius Suurena. Ladinapärasel kujul on nimi küllaltki harva kasutatav, selle all on tuntud mõned varakeskaegsed kirikutegelased, kelle loend asub siin. Eesnimena oli see kasutusel 17. sajandi saksa jesuiidil Athanasius Kircheril.
Athanasios (eesnimi)

Athanasios (uuskreeka "Αθανάσιος") on kreeka nimi, mis tähendab surematut. Tuntuim selle kandja oli kirikuisa Athanasios Suur, kelle nime latiniseeringut Athanasius on kasutatud mõnevõrra eesnimena ka Lääne-Euroopas.
Athanasiose nime all on ennekõike tuntud varakeskaegsed kreekakatoliku kultuuriruumi kuuluvad inimesed, kes on loetletud siin.
Ipanema

Ipanema on Rio de Janeiro linnaosa. Asub linna lõunaosas Atlandi ookeani rannikul. Linnaosa on eelkõige tuntud seal asuva supelranna poolest. See on Copacabana kõrval linna tuntuim plaaž ja tähtis turismimagnet. Supelrannas orienteerutakse vetelpäästetornide (Posto) järgi. Ranna läänepiiril asuvad mäed Dois Irmãos ('Kaks Venda').
Ipanema on asutatud 1894. aastal ja on tänapäeval üks linna kallemaid piirkondi. Avenida Vieira Soutol asuvate elamute ruutmeetrihind on Brasiilia kalleim. 
Antônio Carlos Jobimi viisi ja Vinícius de Moraesi sõnadega laul "Garota de Ipanema" tegi Ipanema 1962. aastal tuntuks. Inglise keeles laulis seda teiste hulgas Frank Sinatra.
Vanderbilti Ülikool

Vanderbilti Ülikool (inglise "Vanderbilt University") on Ameerika Ühendriikides Nashville'is asuv eraülikool, mille asutas 1873. aastal laevandus- ja raudteemagnaat Cornelius Vanderbilt.
2007. aastal õppis ülikoolis 11 600 üliõpilast.
U.S. News &amp; World Reporti edetabelis on Vanderbilti Ülikool USA ülikoolide seas 18. kohal.
Elastsuslaine

Elastsuslaine tekib elastselt deformeeruvas keskkonnas, kui mõne(de) osakes(t)e kohalt nihutamine rikub süsteemi tasakaalu. Paigalt nihutatud osakese ja naaberosakeste vahel tekivad sel juhul elastsusjõud, mis
Mõne võnke järel selline süsteem tasakaalustub, sest võnkumisega kaasnevad paratamatult energiakaod. Kui võnkuv punkt saab energiat juurde, näiteks heliallikalt, siis kandub võnkumine keskkonda ja tekib ruumis leviv lainetus.
Al Gore

Albert Arnold Gore (sündinud 31. märtsil 1948) on USA poliitik, äritegelane ja keskkonnakaitsja. 
Gore töötas aastatel 1977–1985 Ameerika Ühendriikide Esindajatekojas, 1985–1993 Senatis, kus esindas Tennessee osariiki. Aastatel 1993–2001 oli ta Bill Clintoni ametiajal 45. Ameerika Ühendriikide asepresident. 
Al Gore oli 2000. aasta USA presidendivalimistel Demokraatliku Partei presidendikandidaat. Gore'i ja George W. Bushi valimisvõitlus oli üsna vastuoluline, millest võitjana väljus viimane, hoolimata sellest, et Gore sai kokku rohkem hääli (543 895). 
Gore on olnud Ameerika televisioonikanali Current TV president ning on investeerimisfirma Generation Investment Management eesistuja, suurettevõtte Apple Inc. juhtkonna liige ja Kliimakaitse Liidu (Alliance for Climate Protection) eesistuja. 
Gore kui keskkonnakaitsja.
Gore peab ülemaailmselt loenguid globaalsest soojenemisest, mida ta kutsub "kliimakriisiks". Aastal 2006 mängis ta peaosa Oscariga pärjatud dokumentaalfilmis "Ebamugav tõde" ("An Inconvenient Truth"), kus peateemadeks on globaalne soojenemine ja keskkonna seisund ning sellega seotud probleemid. 
Al Gore'i juhtimisel annab tema organisatsioon Save Our Selves heategevuskontserti "Live Earth", millega soovib inimestele selgitada kliimamuutusprobleeme. 2007. aasta 7. juulil (07.07.07) kanti kontserti üle kogu maailmas. 2007. aasta juulis juhtis ta koos Cameron Diaziga televisioonis kliimateemalist saadet "60 Seconds to Save the Earth", et toetada inimeste püüdu lahendada kliimakriisi.
Tunnustus.
Albert Arnold Gore pälvis 2007. aastal koos organisatsiooniga Valitsustevaheline Kliimamuutuste Paneel Nobeli rahuauhinna.
2008. aastal valiti ta Ameerika Filosoofiaseltsi liikmeks.
1949. aasta Euroopa meistrivõistlused korvpallis

1949. aasta Euroopa meistrivõistlused korvpallis, ametliku nimega EuroBasket 1949, olid 6. Euroopa meistrivõistlused korvpallis. Need toimusid 15.–22. mail Egiptuses Kairos.
Eesti soojuselektrijaam

Eesti soojuselektrijaam (lühendatult Eesti SEJ; ametlik nimi Eesti Elektrijaam) on 100-protsendiliselt ettevõttele Eesti Energia kuuluva aktsiaseltsi Narva Elektrijaamad osa, soojuselektrijaam Narva lähedal Auvere külas Mustajõel, mis töötab alates 1969. aastast. Eesti SEJ põhikütuseks on põlevkivi, ent elektrijaama 2005. aastal valminud keevkihtplokis on võimalik asendada kuni 50% põlevkivist biokütusega. 
Eesti SEJ on Eesti suurim elektrijaam: selle elektriline võimsus on 1615 MW ja soojuslik võimsus 84 MW. Ühtlasi on tegu maailma suurima põlevkivielektrijaamaga. Kokku töötab jaamas kaheksa energiaplokki, sealhulgas ka 2005. aastal rajatud keskkonnasõbralikul keevkihttehnoloogial kaasaegne energiaplokk. Kokku katab elektrijaam ja selle tuhaärastussüsteem 810 hektari suuruse maa-ala. 
Ajalugu.
1965. aastal algas elektrijaama vundamendi süvendi kaevamine. Algselt kandis elektrijaam Uus-Balti Elektrijaama (vene k. "Ново-Прибалтийская ГРЭС") nime, 1966. aastast nimetust NSV Liidu 50. aastapäeva nimeline Eesti Elektrijaam (vene k. "Эстонская ГРЭС им. 50-летия СССР"). 
Esimene energiaplokk käivitati 30. juunil 1969. Projekteeritud võimsuse – 1600 MW – saavutas elektrijaam neli aastat hiljem. Kahe korstna kõrgus on 250 meetrit. 
2014. aasta lõpus töötas Eesti Energia Narva Elektrijaamades, kuhu lisaks Eesti soojuselektrijaamale kuulub ka Balti soojuselektrijaam, 693 töötajat.
Eesti kahepaiksed

Eesti kahepaiksed on Eesti Vabariigi territooriumil looduses elavad ja sigivad kahepaiksed. Neid on 11 liiki, millest 10 liiki pärismaised ja 1 liik (järvekonn "Rana ridibunda") introdutseeritud.
Eesti kahepaiksed kuuluvad kahte seltsi: päriskonnalised ("Anura") ja sabakonnalised ("Caudata"). Päriskonnalisi on 9 ja sabakonnalisi 2 liiki. Neist looduskaitse alla kuuluvad harivesilik, juttselg-kärnkonn (kõre), rohekärnkonn ja mudakonn – kõik II kaitsekategoorias; ja rohu-, raba-, vee-, tiigi- ja järvekonn – kuuluvad III kaitsekategooriasse. 
Eesti kahepaiksete süstemaatiline nimestik.
I selts: sabakonnalised, "Urodela"
1. sugukond: salamanderlased, "Salamandridae"
II selts: päriskonnalised, "Anura"
2. sugukond: mudakonlased, "Pelobatidae"
3. sugukond: kärnkonlased, "Bufonidae"
4. sugukond: konlased, "Ranidae"
Eesti roomajad

Eesti roomajad on Eesti territooriumil looduses elavad ja sigivad roomajad. Eestis on 5 liiki roomajaid, kes kuuluvad soomuseliste ("Squamata") seltsi kahte alamseltsi: sisalikulised ("Sauria") ja maolised ("Serpentes"). 
Kõik 5 liiki on looduskaitse all: kivisisalik II kaitsekategoorias, ülejäänud III kaitsekategoorias.
Kõige arvukamalt leidub arusisalikku ja rästikut.
Minevikus – u 5000–8000 aastat tagasi – on Eesti alal elanud ka sookilpkonn.
Kohtla-Järve soojuselektrijaam

Kohtla-Järve soojuselektrijaam (lühendatult Kohtla-Järve SEJ; ametlik nimi Kohtla-Järve Elektrijaam) on Viru Keemia Grupi koosseisu kuuluv soojuselektrijaam Kohtla-Järvel, mis töötab alates 1949. aastast.
Kohtla-Järve SEJ põhikütuseks on põlevkivi, olles üks vähestest elektrijaamadest maailmas, mis kasutab seda kütusena.
1953. aasta Euroopa meistrivõistlused korvpallis

1953. aasta Euroopa meistrivõistlused korvpallis olid 8. Euroopa meistrivõistlused korvpallis. Need toimusid 24. maist 4. juunini Nõukogude Liidus Moskvas.
Sillamäe Soojuselektrijaam

Sillamäe soojuselektrijaam (lühendatult Sillamäe SEJ) on ettevõttele Silmet Grupp kuuluv soojuselektrijaam Sillamäel, mis töötab alates 1997. aastast.
Sillamäe SEJ põhikütus on maagaas ja põlevkivi.
Christina Milian

Christina Milian (kodanikunimega Christina Marie Flores; sündinud 26. septembril 1981) on Kuuba päritolu Ameerika Ühendriikide laulja, produtsent, näitleja ja endine MTV saatejuht. 
Tal kui lauljal on ilmunud kolm stuudioalbumit ja üks kogumik.
Isiklikku.
Aastatel 2009–2011 oli ta abielus The-Dreamiga, neil on 2010. aastal sündinud tütar Violet. 2020. aastast on ta abielus M. Pokoraga.
Ringtee-Aardla ristmiku tunnel

Ringtee-Aardla ristmiku tunnel on tunnel Tartus Ränilinna ja Tammelinna piiril Ringtee ja Aardla tänava ristmiku all. Tunnel avati 14. septembril 2007.
Raudbetoonvundamendile tehtud terasest karpkonstruktsiooniga tunnel on 46 meetrit pikk, 5 meetrit lai ja 3,2 meetrit kõrge. Tunnel on mõeldud jalakäijatele ja jalgratturitele, kuid vajaduse korral saavad tunnelist läbi sõita ka väikeautod.
1955. aasta Euroopa meistrivõistlused korvpallis

1955. aasta Euroopa meistrivõistlused korvpallis olid 9. Euroopa meistrivõistlused korvpallis, mis toimusid 7.–19. juunini Budapestis Ungaris.
Pidula maalinn

Pidula maalinn asub Saare maakonnas Saaremaa vallas endise Pidula mõisa "suures aias", selle põhjapoolses otsas.
Pidula maalinna ehitusaega arvatakse I aastatuhande esimesse poolde. 
Linnuse vall on laotud peaaegu ristkülikukujuline. Valli kõrgus on 0,5–1 m kõrge ja laius 3 m. Ühest otsast on vall veidi ümarduv. Läbimõõt kirde-edela suunas 95 m, ristipidi 60 m. Linnuse sees on kividest laotud 2 m kõrgune ja 17 m läbimõõduga ringvall, mis võib olla kujundatud Pidula mõisniku Tolli poolt, arvestades tema muinsushuvi.
Kuuldelävi

Kuuldelävi on minimaalne puhastooni heliintensiivsuse tase, mida inimene on võimeline tajuma helina.
Sagedusel 1000 Hz on kuuldelävi võetud võrdseks 10−12 W/m2 (2·10−5 Pa).
Kuulmise uurimise tulemuste esitamisel suhtelises helirõhuskaalas (tavaliselt logaritmilises skaalas detsibellides) on see helirõhu väärtus võetud baas- ehk võrdlustasemeks (0 dB).
Konkreetsel indiviidil võib tegelik kuuldelävi sellest väärtusest oluliselt erineda. Konkreetse indiviidi korral on kuuldelävi sõltuv veel vanusest, kuulmise seisundist ja muudest asjaoludest.
Uuringud kinnitavad kuuldeläve, eriti aga selle sagedussõltuvuse olulist sõltuvust vanusest (vt graafikut).
Nagu näha, võib meeste puhul täheldada kuuldeläve halvenemist vanuse kasvades 20 eluaastast 60 eluaastani 6–12 dB võrra (2–4 korda) nn parima kuulmise sagedusalas 2000–4000 Hz, kuid kõrgematel sagedustel 4000–6000 Hz halveneb nende kuuldelävi ligikaudu 30 dB (ehk suurusjärgus 1000 korda).
Statistiliselt võib täheldada veel sõltuvust soost, mingil määral ka rassist ja muudest asjaoludest.
Valulävi

Valulävi on ärrituse intensiivsus, millest alates tekib valuaisting. 
Helide puhul heli intensiivsus või -rõhk, millest valjemate helide puhul tekib kõrvas valutunne. Selle väärtus on 100 W/m2 (200 Pa).
1957. aasta Euroopa meistrivõistlused korvpallis

1957. aasta Euroopa meistrivõistlused korvpallis olid 10. Euroopa meistrivõistlused korvpallis. Need toimusid 20.–30. juunil Bulgaarias Sofias.
Soosaare soostik

Soosaare soostik on soostik Viljandi maakonnas Võrtsjärve madaliku põhjaosas tasandikul. 
Soostiku lõunaosa on moodustunud Võrtsjärve kinnikasvamisel, ülejäänud osa mineraalmaa soostumisel. Soostik toitub peamiselt sademetest, põhja- ja tulvaveest.
Soostiku rabalasund on suurim (6,8 meetrit) Soosaare rabas.
Hommikuleht

Hommikuleht oli Eesti ajaleht, mis ilmus aastatel 1992–1995. Lehe reklaamnumber ilmus 17. novembril 1992, esimene number ilmus 4. jaanuaril 1993. Esimene peatoimetaja oli Enno Tammer.
Hommikuleht oli teistest päevalehtedest kallim ja püüdis täita kvaliteetlehe nišši. 
5. juunil 1995 ühinesid Hommikuleht, Päevaleht (endine Noorte Hääl) ja Rahva Hääl uueks väljaandeks, mille nimeks sai Eesti Päevaleht.